b'\n_START_ARTICLE_\nUniversity College Dublin\n_START_PARAGRAPH_\nAng University College Dublin (karaniwang tinutukoy bilang UCD) (Irlandes: An Col\xc3\xa1iste Ollscoile, Baile \xc3\x81tha Cliath) ay isang research university sa Dublin, Ireland. Ito ay may higit sa 1482 guro at 32,000\xc2\xa0mag-aaral, at ito ang pinakamalaki sa Ireland. Ang university ay nagmula sa isang samahang itinatag noong 1854 (ang Katolikong Unibersidad ng Ireland) kung saan si\xc2\xa0John Henry Newman ang siyang naging unang rektor, nireporma ito noong 1880 at nagkaroon ng sariling tsarter noong 1908. Ang Universities Act, 1997 ang nagtakda ng bagong pangalan ng unibersidad bilang "National University of Ireland, Dublin", at kasunod namang ministeryal na kautusan noong 1998 ang nagpalit sa opisyal na pangalan ng institusyon bilang "University College Dublin - National University of Ireland, Dublin"._NEWLINE_Ang University College Dublin ay madalas na nabibilang sa mga nangungunang unibersidad sa Europa. May lima itong\xc2\xa0Nobel Laureates\xc2\xa0na mga alumni at kasalukuyan at dating kawani.\xc2\xa0Sa\xc2\xa02016 QS World University Rankings, ang UCD ay ika-176 sa buong mundo, at nasa ika-151-200 para sa employabilidad._NEWLINE_Sa isang ulat na nailimbag noong Mayo 2015, pinapakita na ang kabuuang pang-ekonomiyang output ng UCD at ng mga mag-aaral nito sa Ireland ay aabot sa \xe2\x82\xac1.3 bilyon taun-taon.'